Poziv javnosti
za dostavu prijedloga i mišljenja o 
Odluci o socijalnoj skrbi Grada Vinkovaca za 2027. godinu 


RAZLOZI DONOŠENJA AKTA

Zakonom o socijalnoj skrbi („Narodne novine” broj 18/22, 46/22, 119/22, 71/23, 156/23 i 61/25) određene su nadležnosti jedinica lokalne samouprave u poslovima materijalne zaštite socijalno ugroženih građana.
Zakonom je propisano da jedinice lokalne i područne (regionalne) samouprave mogu osigurati sredstva za ostvarivanje socijalnih usluga stanovnicima na svom području u većem opsegu nego što je utvrđeno Zakonom, na način propisan njihovim općim aktom, ako u svom proračunu imaju za to osigurana sredstva.
U cilju osiguranja ostvarivanja prava i usluga u većem obujmu nego što je određeno Zakonom, Grad svake godine donosi Odluku o socijalnoj skrbi.
U Odluci su navedene mjere i financijska sredstva neophodna za njihovo provođenje. 


CILJEVI PROVOĐENJA SAVJETOVANJA

Cilj provođenja savjetovanja s javnošću je upoznavanje javnosti s prijedlogom Odluke o socijalnoj skrbi Grada Vinkovaca za 2027. godinu, dobivanje prijedloga i mišljenja javnosti te prihvaćanje utemeljenih prijedloga i mišljenja budući se dokument odnosi na interese građana. Takvim načinom mogu se osigurat u 2027. godini sredstva za ostvarivanje socijalnih usluga stanovnicima na području grada u što većem opsegu.


ROK ZA PODNOŠENJE PRIJEDLOGA I MIŠLJENJA
od 04. studenoga 2026. godine do 04. prosinca 2026. godine


ADRESA I NAČIN PODNOŠENJA PRIJEDLOGA I MIŠLJENJA
Pisani prijedlozi i mišljenja se dostavljaju na adresu elektronske pošte
drustvene@vinkovci.hr



Sukladno čl. 11. st. 4. Zakona o pravu na pristup informacijama („Narodne novine“ br. 25/13, 85/15 i 69/22) po isteku roka za dostavu mišljenja i prijedloga izradit će se i objaviti izvješće o provedenom savjetovanju s javnošću koje će sadržavati zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi.   

